31999D0343
L 131/70
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 май 1999 година
за изменение на Решение 97/468/EО относно изготвяне на временни списъци на предприятия от трети страни, от които е разрешен вносът на месо от дивеч за държавите-членки
(нотифицирано под номер C(1999) 1373)
(текст от значение за ЕИП)
(1999/343/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/408/EО на Съвета от 22 юни 1995 г. относно условията за изготвяне за преходен период на временни списъци на предприятията в трети страни, от които държавите-членки имат право да внасят някои продукти от животински произход, рибни продукти и живи двучерупчести мекотели (1), последно изменена с Решение 98/603/EО (2), и по-специално член 2, параграф 1 от нея,
(1)
като има предвид, че с Решение 97/468/EО на Комисията (3) са изготвени временни списъци на предприятия от трети страни, произвеждащи дивечово месо;
(2)
като има предвид, че Тунис е изпратил списък с предприятия, произвеждащи дивечово месо, за които отговорните органи удостоверяват, че предприятията работят в съответствие с правилата на Общността;
(3)
като има предвид, че по този начин може да се състави временен списък с предприятия от Тунис, произвеждащи дивечово месо;
(4)
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Текстът на приложението към настоящото решение се добавя към приложението към Решение 97/468/EО.
Член 2
Настоящото решение се прилага от 25 май 1999 г.
Член 3
Адресати на настоящото решение са държавите-членки.
Съставено в Брюксел на 25 май 1999 година.